Document ID: 32013D0481

NÕUKOGU OTSUS,
26. september 2013,
millega muudetakse otsust 1999/70/EÜ riikide keskpankade välisaudiitorite kohta Banco de España välisaudiitorite osas
(2013/481/EL)
EUROOPA LIIDU NÕUKOGU,
võttes arvesse Euroopa Liidu lepingule ja Euroopa Liidu toimimise lepingule lisatud protokolli (nr 4) Euroopa Keskpankade Süsteemi ja Euroopa Keskpanga põhikirja kohta, eriti selle artiklit 27.1,
võttes arvesse Euroopa Keskpanga 2. septembri 2013. aasta soovitust EKP/2013/32 Euroopa Liidu Nõukogule Banco de España välisaudiitorite kohta (1)
ning arvestades järgmist:
(1)
Euroopa Keskpanga (EKP) ja eurosüsteemi riikide keskpankade raamatupidamist auditeerivad EKP nõukogu poolt soovitatud sõltumatud välisaudiitorid, kelle kiidab heaks Euroopa Liidu Nõukogu.
(2)
Senise Banco de España välisaudiitori volitused lõppesid pärast majandusaasta 2012 auditeerimist. Seetõttu tuleb välisaudiitor ametisse määrata alates majandusaastast 2013.
(3)
Majandusaastateks 2013-2017 on Banco de España valinud oma välisaudiitoriks KPMG Auditores, S.L.
(4)
EKP nõukogu soovitas määrata Banco de España välisaudiitoriks majandusaastateks 2013-2017 KPMG Auditores, S.L.
(5)
On asjakohane järgida EKP nõukogu soovitust ning muuta nõukogu otsust 1999/70/EÜ (2) sellele vastavalt,
ON VASTU VÕTNUD KÄESOLEVA OTSUSE:
Artikkel 1
Otsuse 1999/70/EÜ artikli 1 lõige 3 asendatakse järgmisega:
„3. KPMG Auditores S.L. kinnitatakse käesolevaga Banco de España välisaudiitoriks majandusaastateks 2013-2017.”
Artikkel 2
Käesolev otsus jõustub selle teatavakstegemise päeval.
Artikkel 3
Käesolev otsus on adresseeritud Euroopa Keskpangale.
Brüssel, 26. september 2013

Labels: 2
4
18